 Sacad Cali Shire oo warbaahinta kula hadlay gudaha madaarka Cigaal International Airport, ayaa si mug leh u faahfaahiyey waxyaabihii uga soo qabsoomay safarka ay ku tageen dalka Jabuuti, waxaana uu sheegay inay soo dhaweyn diirran kala kulmeen madaxweynaha dalka Jabuuti iyo xubno kamid ah golihiisa wasiirrada, waxaana isaga oo arrimahaas ka hadlaya uu yidhi,Intii aanu joognay Jabuuti si wanaagsan oo milgo leh oo qurux iyo xarrago leh ayaa naloo soo dhaweeyey, waxaanu is aragnay madaxweynaha dalka Jabuuti, waxaanu sidoo kale la kulanay wasiirrada dhigayaga ah, waxaanu kormeer kusoo marnay mashaariic horumarineed oo aad u badan oo qiimo leh, ku dayashona mudan, xalayna jaaliyadda reer Somaliland ee dalka Jabuuti ayaanu la kulanay. 